Suchinthana/ta-wikipedia huggingface dataset:
சாதவ் பயேங்க்

ஜாதவ்ப யேங் (Jadav Payeng) ஒரு சுற்றுச்சூழல் ஆர்வலர். இவர் பிரம்மபுத்திரா நதி அருகே ஒரு வனத்தையே உருவாக்கியுள்ளார். அப்பகுதிக்கு இவருடைய செல்லப்பெயரான முலாய் என்பதினை இட்டு, முலாய் வனப்பகுதி என்று அழைக்கின்றனர். இது இந்தியாவிலுள்ள அசாமில், கோகிலாமுக் என்ற இடத்திற்கு அருகே 100 ஹெக்டேர் பரப்பளவில் அமைந்துள்ள வனப்பகுதியாகும்.  1979-களின் துவக்கத்தில் ஆரம்பித்த இவருடைய மரம் நடுதல் தற்போது ஐந்து புலி, மூன்று காண்டாமிருகம், ஊர்வன,  பறவைகள் உள்ளிட்ட என்னற்ற விலங்குகளின் வாழ்விடமாக மாற்றியிருக்கிறார். ஆயிரத்திற்கும் மேற்பட்ட மர வகைகளையும் நட்டு வளர்த்துள்ளார். இவருடைய எதிர்காலத் திட்டம் இவ்வனப்பகுதியை உலகின் மிகப்பெரிய நதிக்கரைத் தீவாக மாற்றுவதாகும்.

தொழில் 

1980 ஆம் ஆண்டில் அசாமில் உள்ள  ஜோர்ஹாட் மாவட்டத்தில் கோகிலமுக் இடத்துக்கு அருகில் 200 ஹெக்டேர் மணல் படுகையில் 'சமூககாடுகள் வளர்ப்பு' திட்டத்தின் படி வனத்துறையினர், மற்றும் தொழிலாளர்களும்  இணைந்து மரக் கன்றுகளை நடும் திட்டம் தொடங்கப்பட்டது, பணி முடிந்ததும் மற்றவர்கள் சென்று விட இவர் மட்டும் மர கன்றுகளை பராமரித்து கொள்ள அனுமதி கேட்டு அங்கேயே தங்கி விட்டார். பின்னர் வனத்துறையினரும், மற்றவர்களும் இதனை அப்படியே மறந்துவிட்டனர்.

2008 ஆம் ஆண்டு தற்செயலாக 115  யானைகள் இந்த காட்டு பகுதிக்குள் புகுந்துவிட்டது. அதனை துரத்தி சென்ற  வனத்துறையினர் இந்த காட்டை பார்த்து அதிர்ச்சியும் ஆச்சர்யமும் அடைந்திருகின்றனர். அரசு பதிவேட்டில் இடம் பெறாத இந்த காடு இங்கே எப்படி சாத்தியம் என் வியந்திருக்கின்றனர். முலாய் பற்றி கேள்விப்பட்டு அவரை சந்தித்து விஷயம் முழுவதும் அறிந்து மிக மகிழ்ச்சி அடைந்திருக்கின்றனர்.

காடு வளர்ப்புக்காக வனத்துறையோ, அசாம் மாநில அரசோ எந்த உதவியும் செய்யாத போது யாரையும் எதிர்பார்க்காமல் தனது சமூக கடமை என்று சுமார் 20 வருடங்களாக உழைத்து வருகிறார்.

இல்லற வாழ்க்கை 

காட்டிற்குள்ளேயே மனைவி, இரு மகன்கள், மகளுடன் வாழ்வதற்குப் போதுமான சிறிய குடில் ஒன்றை அமைத்திருக்கிறார். வருமானத்திற்காக, சில  மாடுகளை வளர்த்து அதன் பாலை விற்று குடும்பச் செலவைப் பார்த்துக் கொள்கிறார்.

எதிர்காலத் திட்டங்கள் 

“இந்த காட்டை வனத்துறையினர் நன்கு பராமரிப்பதாக வாக்கு கொடுத்தால் நான் வேறு இடம் சென்று அங்கேயும் காடு வளர்ப்பில் ஈடுபட தயார் ” என்று நேர்காணல் ஒன்றில் தெரிவித்துள்ளார், சாதவ் பயேங்க்.

அங்கீகாரம் 
இவர் வளர்த்த காடுகளுக்கு வெளிநாட்டு சுற்றுலாப் பயணிகள் அதிக வரத்துவங்கியது மட்டுமில்லாமல் திரைப்படங்களிலும் இக்காடு வர ஆரம்பித்துள்ளது.

விருதுகள் 
 இந்திய காடுகள் வளர்க்கும் மனிதர்
 பத்மஸ்ரீ 2015ஆம் ஆண்டு

மேற்கோள்களும் குறிப்புகளும்

வெளி இணைப்புகள் 
The man who made a forest 
Man creates forest on Brahmaputra sand bar
One of the Greatest Achievements of the Human Race
photo

வாழும் நபர்கள்
அசாமிய நபர்கள்
இந்திய சுற்றுச்சூழல் செயற்பாட்டாளர்கள்
1963 பிறப்புகள்
உச்சி (வளைவரை)

வடிவவியலில் வளைவரையின் உச்சி (vertex) என்பது வளைவரையின் மீதமையும் ஒரு புள்ளி. வளைவரையின் வளைவின் (curvature) முதல் வகைக்கெழுவின் மதிப்பு உச்சிபுள்ளியில் பூச்சியமாக இருக்கும். குறிப்பாக, உச்சிப்புள்ளியில் வளைவரையின் வளைவின் மதிப்பு இடங்சார்ந்த பெரும மற்றும் சிறுமமாக அமையும். இரண்டாம் வகைக்கெழுவின் மதிப்பும் பூச்சியமாக இருந்தால், அதாவது வளைவரையின் வளைவு மாறிலியாக இருக்கும். அப்போது வளைவரையின் எல்லாப் புள்ளிகளுமே உச்சிகளாக அமையும். எடுத்துக்காட்டாக, வட்டத்தின் வளைவு ஒரு மாறிலி என்பதால் வட்டத்தின் ஒவ்வொரு புள்ளியுமே அதன் உச்சியாக அமையும்.

நான்கு உச்சித் தேற்றத்தின்படி ஒரு மூடிய வளைவரைக்குக் குறைந்தது நான்கு உச்சிகளாவது இருக்கும். வளைவரையின் ஒரு உச்சியில் அந்த வளைவரைக்கும் அதன் ஒட்டு வட்டத்தி்ற்கும் இடையே நான்கு தொடுபுள்ளிகள் இருக்கும். பொதுவாக வளைவரையின் உச்சி அமையுமிடத்தில் வளைவரையின் மலரிக்கு (evolute) ஓர் கூர்ப்புள்ளி இருக்கும்.   

வளைவரை இருபக்கச் சமச்சீர் கொண்டிருந்தால், அந்த சமச்சீர் அச்சு வளைவரையைச் சந்திக்கும் புள்ளி வளைவரையின் உச்சியாக இருக்கும்.

கூம்பு வெட்டுக்களின் உச்சிகள்
	
 அதிபரவளைவிற்கு இரு உச்சிகள் உள்ளன. அவை இரண்டும் அதிபரவளையத்தின் குறுக்கச்சின் மீது அமைகின்றன. இவை அதிபரவளைவின் வெவ்வேறு கிளைகளின் மேல் அமையும் புள்ளிகளில் ஒன்றுக்கொன்று மிகக் குறைந்த தூரத்தில் அமையும் புள்ளிகளாகும்.

 பரவளைவிற்கு ஒரேயொரு உச்சி உள்ளது. அது பரவளைவின் அச்சின் மீது அமையும்.

 நீள்வட்டத்திற்கு நான்கு உச்சிகள் உள்ளன. அவை நீள்வட்டத்தின் நெட்டச்சின் இரு முனைகள் மற்றும் சிற்றச்சின் இரு முனைகள் ஆகும்.

மேற்கோள்கள்

வளைவரைகள்
துணை ஆறு

துணை ஆறு (Tributary) என்பது நேரடியாக கடலில் கலக்காமல் வேறொரு முதன்மை ஆறு அல்லது ஏரியில் கலக்கும் நீரோட்டம். துணை ஆற்றைக் கிளை ஆறுடன் குழப்பிக் கொள்ளக் கூடாது. துணை ஆறு முதன்மை ஆற்றுடன் வந்து கலப்பது. கிளை ஆறோ முதன்மை ஆற்றில் இருந்து கிளைத்துப் பிரிந்து செல்வது. எடுத்துக்காட்டு  பவானி ஆறு,அமராவதி, நொய்யல்,கபினி,அர்க்காவதி போன்றவை  காவிரியின் துணை ஆறுகள். கொள்ளிடம்,வெண்ணாறு,அரசலாறு போன்றவை காவிரியின் கிளை ஆறுகள்.

ஆறுகள்
நீர்நிலைகள்
துணை ஆறுகள்

மேற்கோள்கள்

ja:流路形状#支川
கிளை ஆறு

கிளை ஆறு (Distributary) முதன்மை ஆற்றிலிருந்து பிரிந்து தனித்தோடும் ஆறு ஆகும். மேடு பள்ளமான பகுதியில் பல சிறிய ஆறுகள்( துணை ஆறுகள்)  இணைந்து முதன்மை ஆறு  உருவாவது போல் சமமான பகுதியில்  முதன்மை ஆறானது   பல கிளைகாகப் பிரிந்து சென்று கடலில் கலக்கிறது.இதன் மூலம் செழிப்பான,வேளாண்மைக்கு உகந்த நிலப்பகுதியான டெல்டா (Delta) உருவாகின்றது. கிளை ஆற்றைத் துணை ஆற்றோடு குழப்பிக் கொள்ளக் கூடாது.எடுத்துக்காட்டு:  பவானி ஆறு,அமராவதி, நொய்யல்,கபினி,அர்க்காவதி போன்றவை  காவிரியின் துணை ஆறுகள். கொள்ளிடம்,வெண்ணாறு,அரசலாறு போன்றவை காவிரியின் கிளை ஆறுகள். பல வேளைகளில் கிளை ஆறுகள் காலப் போக்கில் முதன்மை நீரோட்டத்தின் பெரும்பகுதியை எடுத்துக் கொண்டு அவையே முதன்மை நீரோட்டமாகி விடுதலும் உண்டு.

ஆறுகள்

மேற்கோள்கள்

ja:流路形状#派川
மெசியா நம்பிக்கை யூதம்

மெசியா நம்பிக்கை யூதம் (, மெசியானிக் யூடயிசம்) என்பது ஒரு 1960 மற்றம் 1950களில் உருவாகிய சமய இணைப்பு இயக்கமாகும். இது நற்செய்தி அறிவிப்பு கிறிஸ்தவ இறையியலுடன் யூத நடைமுறை மற்றும் சொல்லியல் மூலங்களை ஒன்றிணைக்கிறது. மெசியா நம்பிக்கை யூதமானது இயேசு யூதரின் மெசியா மற்றும் மகனாகிய கடவுள் (திரித்துவம்) ஆகிய இரண்டையும் கருத்துக்களையும் பொதுவாகக் கொண்டுள்ளது. ஆயினும், சிலர் திரித்துவம் பற்றிய நம்பிக்கைகளை ஏற்றுக் கொள்வதில்லை. சில மறுப்புக்களுடன், எபிரேய வேதாகமம் மற்றும் புதிய ஏற்பாடு என்பன அதிகாரபூர்வமானதும் தெய்வத்தன்மையான தூண்டுதலுக்குள்ளான வேதப்புத்தகம் என நம்பப்படுகின்றது.

இயேசுவை ஒரே கடவுளின் மீட்பராக ஏற்றுக் கொள்வதனூடாக மீட்பினை அடைய முடியும் என்று அநேக மெசியா நம்பிக்கை யூதம் அமைப்புக்கள் கருதுகின்றன. இது இயேசுவின் மரணம், உயிர்ப்பு ஊடாக சகல பாவங்களுக்கான பரிகாரம் கிடைத்துவிட்டது என நம்புகின்றது. யூத சட்டம் அல்லது நடத்தைப் பழக்கங்களிளைப் பின்பற்றுவது கலாச்சார விடயமே, அதனூடாக மீட்பினை அடைய முடியாது மெசியத்துவத்திலும் இயேசுவின் தெய்வீகத்திலும் நம்பிக்கை என்ற மெசியா நம்பிக்கை யூதத்தின் பொதுக் கருத்தானது பல கிறிஸ்தவ பிரிவுகளினதும் கருத்தாகவும் யூதச் சமய இயக்கங்களினால் கிறிஸ்தவத்திற்கும் யூதத்திற்கும் இடையேயான வேற்றுமையாகவும் பார்க்கப்படுகின்றது. பிரதான கிறிஸ்தவ குழுக்கள்  மெசியா நம்பிக்கை யூதத்தை கிறிஸ்தவத்தின் ஒரு வடிவமாகவே ஏற்றுக் கொள்கின்றன.

மெசியா நம்பிக்கை யூதத்தைக் கடைப்பிடிப்பவர்களில் சிலர் இன அடிப்படையில் யூதர்கள். பலர் இது யூதத்தின் ஒரு பகுதி என வாதிடுகின்றனர் யூத அமைப்புக்களும் இசுரேலிய உயர் நீதிமன்றமும் இதனை மறுத்து, கிறிஸதவத்தின் ஓர் வடிவமாகவே கருதுகின்றது. 2003 முதல் 2007 வரை, அமெரிக்காவில் 150 மெசியா நம்பிக்கை யூத வழிபாட்டு இல்லங்கள் பெருகி 438 ஆகவும், இசுரேலில் 100 அதிகமாகவும், உலகளவில் பலவாகவும் இவ்வமைப்பு பெருகியுள்ளது. பெரிய மெசியா நம்பிக்கை யூத அமைப்புக்களுடன் சிறியளவு அமைப்புக்கள் சேர்ந்தோ அல்லது அங்கீகரிக்கப்பட்டோ காணப்படுகின்றன. இவ்வமைப்பு 6,000க்கும் 15,000க்கும் இடைப்பட்ட அங்கத்தவர்களை இசுரேலிலும் 250,000 அங்கத்தவர்களை அமெரிக்காவிலும் கொண்டுள்ளதாக 2008இல் அறிக்கை வெளியிட்டது.

வரலாறு

19ம் நூற்றாண்டுக்கு முன்

குறிப்புகள்

வெளியிணைப்புக்கள்

பொது 
The Jerusalem Council – Messianic Beit Din
Messianic Jewish Rabbinical Council 
 Basics of Messianic Judaism 
Fundamentals of Messianic Jewish Theology

சமயப்பிரிவுகள் 
UMJC Union of Messianic Jewish Congregations
IAMCS
The Southern Baptist Messianic Fellowship
Association of Messianic Congregations

எபிரேய மூலம் 
Hebrew for Christians

மெசியா நம்பிக்கை யூதம்
ஆட்சி மொழி

ஆட்சி மொழி () அல்லது அரசகரும மொழி அல்லது அலுவல் மொழி அல்லது உத்தியோகப்பூர்வ மொழி என்பது நாடுகளில், பிராந்தியங்களில் விசேட சட்ட அந்தஸ்து வழங்கப்பட்ட மொழியைக் குறிக்கும். சட்டமன்றங்கள் மற்றும் பிற சட்ட உறுப்புகள் பொதுவாக இம்மொழியைத் தான் தமது பொதுமொழியாகப் பயன்படுத்துகின்றன. மக்கள் பயன்படுத்தும் மொழியைச் சட்டத்தினால் மாற்ற முடியாதுபயன்படுத்தும் மொழியைக் குறிக்காது ஆனால் அரசாங்கம் பயன்படுத்தும் மொழியையே குறிக்கும்.

விதிவிலக்குகள் இருந்தாலும், பொதுவாக, ஆட்சி மொழியானது அந்நாட்டின் பெரும்பான்மை மக்களால் பேசப்படும் மொழியாகும்; இருந்த போதிலும், பல நாடுகளில் ஆட்சி மொழியற்ற ஏனைய மொழிகளிலும் ஆவணங்கள் வரையப்படவேண்டும் என சட்டம் வலியுறுத்துகிறது.

அதிகாரப்பூர்வமாக அங்கீகரிக்கப்பட்ட சிறுபான்மை மொழிகள் ஆட்சிமொழிகள் அல்ல. அரசால் அங்கீகரிக்கப்பட்டு பாடசாலைகளில் கற்பிக்கப்பட்டு அதிகாரப்பூர்வ ஆவணங்களில் பயன்படுத்தப்படும் சிறுபான்மை மொழிகள் ஆட்சிமொழியாக இருக்க வேண்டிய கட்டாயம் கிடையாது.

மேற்கோள்கள் 

மொழிகள்
குவித்தேரியா

புனித குவித்தேரியா (; ; ; ) 2ம் நூற்றாண்டைச்சேர்ந்த கிறித்தவப் புனிதரும், கன்னியரும், மறைசாட்சியும் ஆவார். இவரின் வாழ்க்கையைப்பற்றி முழுவதும் தெரியவில்லை. இவர் ரோமை புனிதர்களின் பட்டியலில் (Roman Martyrology) இடம் பெறுகின்றார். இவரின் விழாநாள் மே 22 ஆகும்.

வீரமாமுனிவர் இவரைக் காவியத்தலைவியாகக் கொண்டு எழுதிய கித்தேரியம்மாள் அம்மானை என்னும் நூல் இவரின் வரலாற்றையும், இவர் கி.பி 1716 புனிதர் பட்டம் பெற்ற வரலாற்றையும் களமாகக் கொண்டுள்ளது. வீரமாமுனிவர் எழுதிய இந்நூல் திருநெல்வேலி மாவட்டத்தில் வங்க கரையோரம் அமைந்த கூத்தென்குழி  எனும் கடற்கரை கிராமத்தில் பாதுகாக்கப்பட்டு வருகிறது.

குவித்தேரியாவும் அவரின் சகோதரிகளும்
போர்த்துகல் பாரம்பரியப்படி இவரின் சகோதரிகளான ஐமேலியா; லிபெறதா; ஜெமா; ஜெனீப்ரா; ஜெர்மானா; பசிலிசா; மரிக்கா; மற்றும் விடோரியா என்னும் சிறிய குழுவிற்கு தலைவியாக குவித்தேரியா இருந்தார் என்பர். இவர்கள் அனைவரும் ரோமில்  இராணுவ அதிகாரியாக இருந்த ஒருவருக்கு ஒரே பிரசவத்தில் பிறந்த ஒன்பது குழந்தைகளாவர். ஒரு அடிமைப்பெண்னைப் போல ஒரே நேரத்தில் ஒன்பது மகள்களை பெற்றெடுத்ததால் வெறுப்படைந்த இவர்களின் தாய், இவர்களை ஒரு ஆற்றில் முக்கி கொல்ல வேலைக்காரிக்கு உத்தரவிட்டார். ஆனால் அவள் தலைவிக்கு கீழ்படியாமல், குழந்தைகளை சில உள்ளூர் பெண்களுக்கு தத்து கொடுத்தார். இவர்களது தந்தைக்கு இவர்களின் பிறப்பு செய்தி தெரியாமல் இருந்தது.

இவர்கள் வளர்ந்த பின்னர் ஒருமுறை ரோமானிய கடவுளர்களை வழிபாட மறுத்தனர். ஆகவே அவ்விடத்திற்கு அதிகாரியாக இருந்த தங்களின் தந்தையின், முன் கொண்டுவரப்பட்டனர். அவர்களைக்கண்ட உடனேயே அவர்களை தனது மகள்கள் என அவர் உணர்ந்தார். அவர்களின் தந்தை அவர்களை ரோம அதிகாரிகளுக்கு திருமணம் செய்து வைக்க விரும்பினார். அவர்கள் அதற்கு இணங்க மறுத்ததால் அவர்களை ஒரு கோபுரத்தில் சிறைவைத்தார். எனினும், அவர்கள் அங்கிருந்து தப்பி, அங்கிருந்த மற்ற கைதிகளையும் விடுவித்தனர்.

பின்னர் இவர்கள் உரோமைப் பேரரசுக்கு எதிராக கரந்தடிப் போரில் ஈடுபட்டனர். இப்போரின் போது இவர்கள் அனைவரும் கொல்லப்பட்டனர். குவித்தேரியா தலை வெட்டி கொல்லப்பட்டார்.

படக்காட்சியகம்

புனித கித்தேரியம்மாள் ஆலயம் , கூத்தன்குழி

ஆதாரங்கள்

வெளி இணப்புகள்
Saints of May 22: Quiteria 
 Santa Quiteria
 As Festas de Santa Quitéria, em Ferrel
 Detalle del retablo de Santa Quiteria
 Santa Quiteria

போர்த்துக்கேய கிறித்தவப் புனிதர்கள்
எசுப்பானியாவின் கிறித்தவப் புனிதர்கள்
கிறித்தவ மறைசாட்சிகள்
வேதமூர்த்தி பொன்னுசாமி

வேதமூர்த்தி பொன்னுசாமி (Waytha Moorthy Ponnusamy, பிறப்பு: 16 சூலை 1966), ஒரு மலேசிய வழக்குரைஞர் ஆவார். இவர் மனித உரிமைகள் ஆர்வலர். தற்போது இண்ட்ராப் குழுவினருடன் இணைந்து, மலேசிய இந்துக்களுக்கு எதிரான செயல்களுக்கு எதிர்ப்புத் தெரிவிக்கிறார்.

இளமைப் பருவம்
மலேசியாவுக்கு குடிபெயர்ந்த பொன்னுசாமி அருணாச்சலம் என்பவருக்கு மகனாகப் பிறந்தார். இவர் தனது வழக்கில், தன் கல்விக்காக பெற்றோர் தங்கள் வீட்டினை விற்றதாகக் கூறியியுள்ளார். இவர் இந்தியர் என்பதால் பல்கலைக்கழகத்தில் அனுமதி கிடைக்கவில்லை என்று குற்றம் சாட்டுகிறார்.

1966 பிறப்புகள்
மலேசியத் தமிழ் அரசியல்வாதிகள்
வாழும் நபர்கள்
மலாக்கா மக்கள்
திருமுருகன் வீரன்

திருமுருகன் (பிறப்பு: சனவரி 9, 1983) மலேசியக் கால்பந்தாட்ட வீரராவார். தற்போதைய மலேசிய கால்பந்துக் குழுவில் உள்ள முன்னணி வீரரும் இவரே. 2005 ஆம் ஆண்டு நடைபெற்ற மணிலா கடல்விளையாட்டுப் போட்டிகளில் மலேசிய கால்பந்துக் குழுவிற்கு வெண்கலப் பதக்கம் வென்று தந்தார்.

வெளியிணைப்புகள்
Player profile - doha-2006.com
Player profile - national-football-teams.com
Defender vows to help Malaysia into final 

மலேசிய விளையாட்டு வீரர்கள்
மலேசியத் தமிழர்
வாழும் நபர்கள்
1983 பிறப்புகள்
மாறுகண்

மாறுகண் பொதுவாக இது   கண்தசை கண்நோய் எனப்படுகிறது. இந்த வகை மாறுகண் கோளாறை சிறு வயதிலேயே சரிசெய்து இருக்க வேண்டும். வயதான பிறகு மாறுகண் கோளாறை சரிசெய்ய “காஸ்மெடிக் சர்ஜரி” முறையை நாடலாம். ஆனால், இதனால் பார்வைத் தெளிவு ஏற்படும் என்று உறுதியாக கூற முடியாது. அதேபோல் கண்பயிற்சியும் சிறுவயதில்தான் பலன் கொடுக்கும். உடனே கண் மருத்துவரை அணுகுவது நல்லது.

மாறுகண் என்பது இரண்டு கண்களும் ஒரே திசையில் ஓரிடத்தைப் பார்க்க இயலாத தன்மைக்குக் கொடுக்கப்பட்டுள்ள பெயராகும். ஒவ்வொரு கண் விழி அசைவும் நான்கு நேராகவும் இரண்டு சாய்ந்தும் உள்ள ஆறு தசை நார்களின் செயல்களைப் பொறுத்தே அமையும். இவற்றின் குறைகளே ஓரக் கண்பார்வையை ஏற்படுத்துகின்றன. ஏதாவது தசைநார் கண்ணை சரியாக இழுத்துப் பிடிக்காமலோ, அல்லது கருவிழியை ஒரு முனையை நோக்கி செலுத்தாமலோ இருந்தால், மாறு கண் உண்டாகிறது. குழந்தைகளின் தொலை பார்வைக் கோளாறு பல தடவைகளில் உள்புறமாக ஓரக்கண்பார்வையைத் தோற்றுவிக்கிறது. அதுவும் குறிப்பாகக் குழந்தையானது அருகிலுள்ளவற்றைப் பார்க்கும் போதே இது தோன்றும்.

கிட்டப்பார்வை வெளிப்புறப் பக்கவாட்டுப் பார்வையை உண்டாக்கும். குழந்தைப் பருவ காலத்திற்குச் சில ஆண்டுகள் கழித்தே ஓரக்கண் பார்வை பக்கவாதத் தாக்கத்தால் வழக்கமாய்த் தோன்றுகிறது. காரணம் மூளையைச் சில நோய்கள் தாக்குவதால் அல்லது கண்களின் தசை நார்களின் நரம்புகளைச் சில நோய்கள் தாக்குவதால் இது ஏற்படுகிறது.

ஒரு கண் மற்ற கண்ணைக் காட்டிலும் சிறந்த பார்வை உடையதாயின், சிறந்த பார்வையுடைய கண் அதிகமாகப் பயன்படுத்தப்படுகிறது. அதனால் மேலும் மேலும் திறன் குறைந்து அதன் செயல் தன்மை குறைந்து கொண்டே செல்லத் தொடங்குகிறது. எனவே ஒருக்கணிப்புக்கண் சிகிச்சை எவ்வளவு விரைவாகத் தொடங்க முடியுமோ அவ்வளவு விரைவாகத் தொடங்கப்படவேண்டும். ஒரு கறுப்பு லென்சை சிறப்புக் கண்ணின் தனிப்பயனைத் தடை செய்யும் பொருட்டு, ஒரு பக்கத்தில் கொண்ட மூக்குக் கண்ணாடியை அணிவதே வழியாகும். இவ்வணிதல், செயல் குறைந்து வரும் கண்ணை மேலும் செயலிழப்பதிலிருந்து தடுக்கும். கண்ணின் தசைநார்களை வலுப்படுத்த உதவுவதற்காகச் சரியான பார்வை சார்ந்த பயிற்சிகள் எனக் கூறப்படும் தனிப்பட்ட பயிற்சிகள் கொடுக்க வேண்டும். அப்பயிற்சியில் சரியாக இலக்கு நோக்கி உதவ ஒரு உருவத் துளையிட்ட மூக்குக் கண்ணாடியும் கொடுத்தல் உண்டு. சில நபர்களுக்கு நோயுற்ற கண்ணின் தசை நார்களைச் சரிப்படுத்த அல்லது சிறந்த கண்ணின் வலுமிகுந்த தசைநார்களின் வலுவை நெகிழச் செய்ய அறுவைச் சிகிச்சையும் தேவைப்படுகிறது.

நம்பிக்கை 
பிற‌ந்த குழ‌ந்தை‌க்கு மாறு க‌ண் இரு‌ந்தா‌ல் அ‌தி‌ர்‌ஷ்ட‌ம் எ‌ன்று நினைப்பவர்கள் உண்டு. ஆனால் மருத்துவரீதியில் இது ஒரு குறைபாடு.

மேற்கோள்கள்

கண் குறைபாடுகள்
சிறீலங்கா முஸ்லிம் காங்கிரசு

சிறீலங்கா முஸ்லிம் காங்கிரசு (Sri Lanka Muslim Congress) என்பது இலங்கையின் ஒரு அரசியல் கட்சியாகும். கிழக்கு மாகாணத்தின் காத்தான்குடி நகரில் 1981 ஆம் ஆண்டில் எம். எச். எம். அஷ்ரப் தலைமையில் இடம்பெற்ற கிழக்கு மாகாண உள்ளூர்த் தலைவர்களின் ஒரு சிறிய கூட்டத்தில் இலங்கை முஸ்லிம்களைப் பிரதிநித்துவப் படுத்துவதற்காக இக்கட்சி உருவாக்கப்பட்டது. 2004 ஆம் ஆண்டு இடம்பெற்ற நாடாளுமன்றத் தேர்தல்களில் 2% வாக்குகளைப் பெற்று 225 இடங்களில் 5 இடங்களைக் கைப்பற்றியது.

வெளி இணைப்புகள்
அதிகாரபூர்வ இணையத்தளம்

மேற்கோள்கள்

இலங்கை அரசியல் கட்சிகள்
ஔவையார் வழிபாடு

ஔவையார் வழிபாடு அல்லது செவ்வாய் பிள்ளையார் வழிபாடு என்பது, தமிழ்நாட்டிலுள்ள பெண்களால் மட்டுமே நடத்தப் பெறும் ஒரு இந்து சமய வழிபாடாகும். இந்த வழிபாட்டில் ஆண்கள் கலந்து கொள்ள கூடாது.  அதனால் ஆண்களுக்கு இந்த வழிபாட்டினை காணவும், அதன் நோக்கம் மற்றும் வழிபாட்டு முறை பற்றி அறிந்து கொள்ளவும் தடையுள்ளது.

வேறு பெயர்கள்
ஔவையார் வழிபாடு என்று அழைக்கப்படும் இந்த வழிபாடு முறை பல்வேறு பெயர்களில் அறியப்படுகிறன. செவ்வாய் பிள்ளையார் வழிபாடு என்றும், பாட்டி வழிபாடு என்றும் சில இடங்களில் அழைக்கப்படுகின்றன. அது போல இந்த வழிபாட்டிற்காக பெண்கள் கடைபிடிக்கும் விரதம் ஔவையார் விரதம், செவ்வாய் பிள்ளையார் விரதம் என்று வழங்கப்படுகிறது.

வழிபாட்டிற்கான காலம்
இந்த வழிபாட்டு முறை பொதுவாக ஆடி, தை, மாசி மாதங்களில்,  தொடர்ந்து ஏதேனும் மூன்று செவ்வாய்க்கிழமைகளில் நடத்தப்படுகிறது. இந்த வழிபாட்டிற்காக "அசந்தா ஆடியிலும் தப்புனா தையிலும் மறந்தா மாசியிலும்" என்ற சொல்லாடலுடன் வழங்கிவருகிறது.

நடத்தப்பெறும் முறை

வயதான சுமங்கலிப் பெண்ணின் தலைமையில், நள்ளிரவில் தேர்வு செய்யப்பட்ட ஒரு வீட்டில் இந்த வழிபாடு நடக்கும். அரிசி மாவை உப்பில்லாமல் பிசைந்துக் கொழுக்கட்டை செய்து, வேப்பிலை, புளிய இலை, புங்க இலைகளைப் பரப்பி அதில் கொழுக்கட்டையைப் படைத்து வழிபாடு செய்வர். இவ்வழிபாட்டுக்குத் தலைமையேற்ற வயதான சுமங்கலிப் பெண், ஒளவையாரின் பிள்ளையார் வழிபாட்டு கதையை அனைவருக்கும் எடுத்துச் சொல்வார்.

நடைபெறும் காலம்
ஆடி மாதத்தின் செவ்வாய்க் கிழமைகளில் ஔவையார் வழிபாடு நடைபெறுகிறது. தை, மாசி மாதங்களின் செவ்வாய்க் கிழமைகளிலும் இந்த வழிபாடுகள் நடத்தப் பெறுவது உண்டு.

வழிபாட்டிற்கான நோக்கம்
இவ்வழிபாடு மேற்கொள்ளும் கன்னியருக்கு அவர்களின் மனம் விரும்பிய மாப்பிள்ளை கிடைப்பார் என்பது நம்பிக்கை.

ஔவையார் கொழுக்கட்டை
இந்த ஔவையார் வழிபாட்டில் பெண்கள் மட்டுமே கலந்து கொள்ள முடியும். ஆண்கள் கலந்து கொள்ள அனுமதி இல்லை. வழிபாட்டில் பயன்படுத்தப்படும் கொழுக்கட்டையை ஔவையார் கொழுக்கட்டை எனச் சொல்வார்கள். இந்தக் கொழுக்கட்டைப் பிரசாதம் ஆண்களுக்கு கொடுக்கப்படுவதில்லை. ஆண்கள் கண்ணில் பட்டால் அவர்களின் கண் கெட்டு விடும் என்று எச்சரிக்கையும் செய்யப்படுகின்றது. இதனால் பெண்கள் இதை மறைவாக வைத்துத்தான் சாப்பிடுவார்கள். சில வீடுகளில் சிறுவர்களின் தொல்லைகள் காரணமாக, ஆண் குழந்தைகளுக்கு, இந்தக் கொழுக்கட்டையை உண்ணத் தருவதுமுண்டு.

உசாத்துணை

 தினமலர் ஆன்மீக மலர், 14.07.2012  (சென்னை பதிப்பு)

ஆதாரங்கள்

வெளி இணைப்புகள்
 செவ்வாய் பிள்ளையார் வழிபாடு - குழலியின் பகிர்வுகள்

இந்து சமய வழிபாடுகள்
தமிழ்நாட்டு விழாக்கள்
இந்து சமய விழாக்கள்
விறலியர்

விறலியர் என்பது கூத்தர் என்ற சொல்லின் பெண்பால். மலைபடுகடாம் நூலைக் கூத்தராற்றுப்படை என்பர். அதில் விறலியர் தொன்றுதொட்டு வரும் மரபுப்படி முதலில் கடவுளை வாழ்த்திப் பாடி ஆடுவர் எனக் குறிப்பிடப்பட்டுள்ளது. 

விறலி என்பவள் பாண்மகள் எனவும் அழைக்கப்படுகின்றாள்

விறலியர் இசைக்கருவிகளுடன் செல்வர்.  

பாட்டுப் பாடிப் பண்ணிசைக்கேற்ப ஆடுவர். பாட்டின் பொருள் புலப்படும்படி உடல் உறுப்புகளை அசைத்துக் காட்டுவர். இவர்கள் இவ்வாறு காட்டுவதற்கு ‘விறல்’ என்று பெயர்.
அகத்திணைப் பாடல்களில் விறலியர்
திருமணம் செய்துகொண்டு வாழும் கற்பு ஒழுக்கத்தில் தலைவன் பரத்தையோடு இருந்துவிட்டு வீடு திரும்பும்போது தலைவி ஊடுவாள். அந்த ஊடலைத் தீர்க்க உதவும் வாயில்களில் விறலியரும் ஒரு சாரார்.

அடிக்குறிப்புகள்

காண்க

தமிழர் வாழ்வியல்
கலைஞர்கள்
தொல்காப்பியம்
திருத்திய தமிழ் எழுத்துவடிவம்

திருத்திய தமிழரிச்சுவடி அல்லது சீர்திருத்திய தமிழரிச்சுவடி என்பது தமிழ் அரிச்சுவடியின் ஏற்படுத்தப்பட்ட மாற்றமாகும்.

1978இல் தமிழ்நாடு அரசு தற்போதுள்ள தமிழ் அரிச்சுவடியில் சில அசைகளை அரிச்சுவடியை இலகுபடுத்தும் நோக்குடன் திருத்தியது. அதன் நோக்கம் ஆ, ஓ மற்றும் ஐ அசைகளின் ஒரு அளவிற்குட்படாத அசைகளை அளவிற்குட்படுத்துவதாகும். இத்திருத்தங்கள் இந்தியாவிலும் எண்மிய உலகிலுமே பரவியது. ஏனைய பகுதிகளான இலங்கை, சிங்கப்பூர், மலேசியா, மொரிசியசு, இரீயுனியன் மற்றும் தமிழ் பேசும் பகுதிகள் பாரம்பரிய அசைகளையே தொடர்ந்து பாவித்தன.

மேலும், முன்மொழியப்பட்ட திருத்தங்கள் 15 இல் 13 மட்டுமே வெற்றியளித்தது. முன்மொழியப்பட்ட அய் என்பதற்குப் பதில் ஐ மற்றும் முன்மொழியப்பட்ட அவ் என்பதற்குப் பதில் ஔ ஆகியவற்றை மக்கள் தொடர்ந்து பாவித்தனர்

வரலாறு
 திருக்களர் மு. சாமிநாத மாதவராயர் உபாத்தியாயர் எனும் சைவசமய அறிஞரால் 1921 இல் எழுதப்பட்டு திருக்கோட்டூர் மு. சீனிவாச தேவர் என்பவரால் பதிப்பிக்கப்பட்டு 1922 இல் வெளியான நூல் "சைவசமயமும் தமிழ்ப்பாடையும்"  இந்த நூலில் தமிழர்கள் அனைவரும் ணா, றா, னா, ணை, ளை, னை என்ற வரிவடிவங்களைப் பயன்படுத்த வேண்டும் என வலியுறுத்தியுள்ளார்.
 1930 காரைக்குடியில் இருந்து வெளிவந்த குமரன் இதழில் அதன் ஆசிரியர் முருகப்பா ணா, றா, னா, ணை, ளை, னை என்ற வரிவடிவங்களைப் பயன்படுத்தி ஒரு கட்டுரையை வெளியிட்டு வாசகர் கருத்தை வரவேற்றார்.
 1933 திசம்பர் 23, 24 நாட்களில் சென்னை பச்சையப்பன் கல்லூரியில் நடந்த தமிழன்பர் மாநாட்டில் 15 ஆவது தீர்மானமாக எழுத்துச் சீர்திருத்தத் தீர்மானம் நிறைவேறியது.
 1933 -இல் தமிழ் வரிவடிவ ஆராய்ச்சி என்ற தலைப்பில் சிங்கப்பூர்த் தமிழ் அறிஞர் சு. சி. சுப்பையா “சிங்கப்பூர் முன்னேற்றம்” இதழில் தொடர் கட்டுரை எழுதினார்.
 1935 குடியரசு இதழில் பெரியார் எழுத்து என்று குமரன் இதழ் ஆசிரியர் முருகப்பா 1930இல் பயன்படுத்திய மாற்றங்களையும் ஏற்கனவே புழக்கத்தில் இருந்த அய், அவ் ஒலி மாற்றங்களையும் சேர்த்து திருந்திய வரிவடிவத்தைப் புகுத்தித் தொடர்ந்து குடியரசிலும், விடுதலையிலும் பயன்படுத்தினர். (அய், அவ், ணா, றா, னா, ணை, னை, லை, ளை, ணொ, ணோ, னொ, னோ, றொ, றோ)
 1941 சனவரி 18, 19 நாட்களில் மதுரையில் நடைபெற்ற “தமிழ் இலக்கிய மாநாட்டில்” எழுத்துச் சீர்திருத்தம் பற்றிய தீர்மானம் நிறைவேற்றப்பட்டது.
 1948 பிப்ரவரி 14, 15 நாட்களில் சென்னையில் நடைபெற்ற “அகிலத் தமிழர் மாநாட்டில்” எழுத்துச் சீர்திருத்தம் பற்றிய தீர்மானம் நிறைவேற்றப்பட்டதுடன் எழுத்துச் சீர்திருத்தக் குழுவும் அமைக்கப்பட்டது.
 1950 -இல் தி. சு. அவிநாசிலிங்கம் செட்டியார் கல்வி அமைச்சராக இருந்த பொழுது எழுத்துச் சீர்திருத்தக் குழுவை அமைத்தார்.
 உலகத் தமிழ் ஆராய்ச்சிக் கழகத்தின் சார்பில் நடந்த ஒவ்வொரு மாநாட்டிலும் எழுத்துச் சீர்திருத்தம் பற்றிய ஆய்வுக் கட்டுரைகள் இடம் பெற்றன.
 1975 பிப்ரவரித் திங்களில் தமிழகப் புலவர் குழு உயிர்மெய் உகர ஊகாரம் உட்பட எழுத்துச் சீர்திருத்த ஆய்வுத் தீர்மானம் நிறைவேற்றியது. (இப்பொழுது தமிழகப் புலவர் குழு சீர்திருத்தத்தை எதிர்க்கிறது. குழு உறுப்பினர்களில் எழுத்துச் சீரமைப்பை ஆதரிப்பவர்களும் உள்ளனர்)
 1977 ஆம் ஆண்டு தி.மு.க தேர்தல் அறிக்கையில் அறிஞர் கருத்தறிந்து எல்லோரும் ஏற்கும் வகையில் தமிழ் எழுத்துச் சீர்திருத்தம் செய்வதாக உறுதியளித்தது.
 1978-79 இல் பெரியார் நூற்றாண்டு விழாவையொட்டித் தமிழ்நாடு அரசு, முதற்கட்டமாகப் பெரியார் 1935 முதல் பயன்படுத்தி வந்த வரி வடிவத்தில் அய், அவ் தவிர மற்றவற்றைச் செயற்படுத்தியது.
 1983 இல் சிங்கப்பூர் அரசு இச்சீர்திருத்தத்தை ஏற்றது. 1984 தைத் திங்கள் முதல் செயற்படுத்தியது.

மேற்கோள்கள்

தமிழ் எழுத்துமுறை
என்டபே நடவடிக்கை

என்டபே நடவடிக்கை இசுரேலிய பாதுகாப்புப் படைகளின் அதிர்ச்சித் தாக்குதல் படையினரால் உகண்டாவின் என்டபே விமான நிலையத்தில் வைத்து 4 சூலை 1976 அன்று நடத்தப்பட்ட ஒரு பயங்கரவாத எதிர்ப்பு பணயக் கைதிகள் மீட்பு நடவடிக்கையாகும். ஒரு வாரத்துக்கு முன், 27 சூன் அன்று பிரான்சிய விமானசேவை நிறுவனத்தின் (Air France) வான் விமானம் 248 பயணிகளுடன் பலஸ்தீன விடுதலைக்கான மக்களாதரவு முன்னனி மற்றும் செருமனி விடுதலைக் குழுக்களினால் கடத்தப்பட்டு உகாண்டாவின் தலைநகர் கம்பாலாவிற்கு அருகிலுள்ள என்டபேக்கு கொண்டு செல்லப்பட்டது. கடத்தல்காரர்கள் இசுரேலியர்களையும் யூதர்களையும் பெரிய குழுவிலிருந்து வேறுபடுத்தி வேறு ஒரு அறையில் பலவந்தப்படுத்தி அடைத்தனர். அன்று பின்னேரம், 47 யூதரற்ற, இசுரேலியரற்றோர் விடுதலை செய்யப்பட்டனர். அடுத்த நாள், மேலும் 101 யூதரற்ற பணயக் கைதிகள் பிரான்சிய விமானசேவை நிறுவனத்தின் வான் விமானத்தினுள் செல்ல அனுமதிக்கப்பட்டனர். நூற்றுக்கு மேற்பட்ட யூத, இசுரேலிய பயணிகளுடன் யூதரல்லாத விமான மைக்கல் பாகோஸ் பணயக் கைதிகளாக கொலை அச்சுறுத்தலுக்குள்ளாயினர்.

இவற்றையும் பார்க்க
மொசாட்
ஒப்பேரா நடவடிக்கை
ஓச்சாட் நடவடிக்கை
மரக்கால் நடவடிக்கை

குறிப்புகள்

உசாத்துணை

Further reading

வெளியிணைப்புக்கள்
Operation Thunderbolt, video by National Geographic, 4 min.
Raid on Entebbe video and digitized reenactment, 9 min.
Operation Thunderbolt – part 1 video documentary – detailed, 9 min. part 2  10 min.
isayeret.com – The Israeli Special Forces Database
BBC Article and Videos – 4 July 1976: Israelis rescue Entebbe hostages (BBC)
BBC: 30th anniversary of the raid on Entebbe
BBC Age of Terror – Episode 1: Terror International
Operation Entebbe protocols Ynetnews 5 Nov. 2010. transcripts of Israeli Cabinet discussions

இசுரேலியப் போர்கள் மற்றும் முரண்பாடுகள்
உகாண்டா
ஒப்பேரா நடவடிக்கை

ஒப்பேரா நடவடிக்கை (Operation Opera, ) அல்லது பாபிலோன் நடவடிக்கை என்பது ஈராக் நாட்டின் மீது இசுரேல் 7 சூன் 1981 அன்று நடத்திய எதிர்பாராத வான் தாக்குதல் நடவடிக்கையாகும். இத்தாக்குதல் மூலம் ஈராக்கின் பாக்தாத் நகருக்குத் தென்கிழக்கில் 17 கி.மி. (10.5 மைல்) தூரத்தில் அமைந்திருந்த, கட்டுமானம் நிறைவேறாதிருந்த அணுக்கரு உலை அழிக்கப்பட்டது.

பிரான்சிடமிருந்து ஒசைரிஸ் வகுப்பு அணுக்கரு உலையினை ஈராக் 1976-ஆம் ஆண்டு வாங்கியது. ஒசிரக் என்று பிரான்சால் பெயரிடப்பட்ட அணு உலையின் நோக்கம் அமைதியான அறிவியல் ஆய்வையே நோக்கமாகக் கொண்டது என்று பிரான்சும் ஈராக்கும் உரைத்தன. இருப்பினும், இசுரேல் அதனைச் சந்தேகத்துடன் நோக்கி, அது அணு ஆயுதங்கள் உருவாக்க வடிவமைக்கப்பட்டதாகவும், அதன் மூலம் அரபு-இசுரேல் முரண்பாடு அதிகமாகக்கூடும் என்றும் கருதியது. எனவே, 7 சூன் 1981 அன்று இசுரேலிய விமானப்படையின் ஆறு எப்-15A விமானங்களின் பாதுகாப்புடன், எட்டு எப்-16 தாக்குதல் விமானங்கள் குண்டுத் தாக்குதல் நடத்தி, ஒசிரக் அணுக்கரு உலையினைப் பாரிய அழிவுக்குட்படுத்தின. இசுரேல் தற்பாதுகாப்பிற்காக அதனைச் செய்ததாகவும், ஒரு மாதத்திற்கும் குறைந்த காலத்தில் அது ஆபத்தாக மாறிவிடும் வாய்ப்பிருந்ததாகவும் கூறியது. பத்து ஈராக்கியப் படையினரும் ஒரு பிரான்சியக் குடிமகனும் கொல்லப்பட்டனர்.

ஈராக்கின் ஒசிராக் அணு உலையின் அழிவு பன்னாட்டு சட்டத்தின் நிகழ்கால அறிஞர்களால் ஒரு முன்தடுப்புமுறைத் தாக்குதலுக்கான ஒரு எடுத்துக்காட்டாகச் சுட்டப்படுகிறது. ஈராக்கை அணுவாற்றல் திறன் கொள்ளும் நிலையின் விளிம்பிலிருந்து பின்னிழுத்த வகையிலும், ஈராக்கின் போர்க்கருவிகள் திட்டத்தை மறைவாக நிகழ்த்துமாறு செயத வகையிலும், எதிர்காலத்தில் அணு ஆயுதங்களைக் கைகொள்ளும் சதாம் உசைனின் குறிக்கோளை உறுதிப்படுத்திய வகையிலும், இத்தாக்குதலின் செயல்வன்மை வரலாற்றாசிரியர்களால் விவாதிக்கப்படுகிறது.

குறிப்புகள்

இவற்றையும் பார்க்கவும்
ஓச்சாட் நடவடிக்கை
மரக்கால் நடவடிக்கை
என்டபே நடவடிக்கை

வெளியிணைப்புக்கள்
 HUD video recording from two F-16s, including hit of two bombs at 1:07, YouTube
Attack on Iraq’s Nuke Plant , American Heritage
Osiraq / Tammuz I, Federation of American Scientists
Israel's Air Strike Against The Osiraq Reactor: A Retrospective  (பி.டி.எவ்), Temple International and Comparative Law Journal
Osirak: Over the reactor, BBC News, 5 June 2006 (interview with pilots involved)
Factfile: How Osirak was bombed, BBC News
Operation Opera: An Ambiguous Success, Journal of Strategic Studies
The Israeli aggression against the peaceful nuclear installations in Iraq : statement made by Dr. Sa'adoun Hammadi, Minister for Foreign Affairs of Iraq, before the Security Council, 12 June 1981

இசுரேலியப் போர்கள் மற்றும் முரண்பாடுகள்
ஓச்சாட் நடவடிக்கை

ஓச்சாட் நடவடிக்கை இசுரேலினால் சிரியாவின் டெய்ர் எஸ்-சோரிலுள்ள அணுக்கரு உலை மீது அந்நாட்டு நேரப்படி நள்ளிரவின் பின் செப்டம்பர் 6, 2007 அன்று நடத்தப்பட்ட வான் தாக்குதல் நடவடிக்கையாகும்.

இவற்றையும் பார்க்கவும் 
 ஒப்பேரா நடவடிக்கை
 மரக்கால் நடவடிக்கை
 என்டபே நடவடிக்கை

குறிப்புகள்

வெளி இணைப்புகள் 

 Globalsecurity.org 06 September 2007 Airstrike
 Report: US stalled Israeli strike on Syria
 Report: Israel 'blinded' Syrian radar
 A Sourcebook on the Israeli Strike in Syria
 U.S. Government video (length 11:38 49.8 MB) via veoh.com
 Der Spiegel 2 November 2009 Report: The Story of 'Operation Orchard'
 The long road to Syria, Ynetnews

இசுரேலியப் போர்கள் மற்றும் முரண்பாடுகள்
சிரியா
மரக்கால் நடவடிக்கை

மரக்கால் நடவடிக்கை (Operation Wooden Leg, ) துனீசியாவின் தலைநகரிலிருந்து 12 மைல் தொலைவிலுள்ள ஹமம் அல்-சாட் எனுமிடத்தில் அமைந்திருந்த பலஸ்தீன விடுதலை இயக்க தலைமையகம் மீது இஸ்ரேலால் மேற்கொள்ளப்பட்டது. அக்டோபர் 1, 1985 அன்று மேற்கொள்ளப்பட்ட இந்நடவடிக்கை உகாண்டாவில் 1976ல் மேற்கொள்ளப்பட்ட என்டபே நடவடிக்கையின் பின் இஸ்ரேலினால் மேற்கொள்ளப்பட்ட தொலை தூர நடவடிக்கையாகும். இஸ்ரேலில் இருந்து 1,280 மைல்களுக்கு (2060 கிமி) அப்பால் இது நடைபெற்றது. துனீசியா ஆதாரங்கள் இத்தாக்குதல் அமெரிக்காவிற்குத் தெரிந்து அல்லது அமெரிக்காவின் ஒத்துழைப்புடன் மேற்கொள்ளப்பட்டதென நம்புகின்றன.

See also
என்டபே நடவடிக்கை
ஒப்பேரா நடவடிக்கை
ஓச்சாட் நடவடிக்கை

குறிப்புகள்

 Seale, Patrick. Abu Nidal: A gun for hire. Arrow, 1993,

வெளி இணைப்புகள்
Security Council Resolution condemning raid - Israeli Ministry of Foreign Affairs
1985 press conference on attack - Israeli Ministry of Foreign Affairs
Smith, William E. "Middle East Israel's 1,500-Mile Raid." TIME Magazine , 14 October 1985.

இசுரேலியப் போர்கள் மற்றும் முரண்பாடுகள்
துனீசியா
குவிமைய நடவடிக்கை

குவிமைய நடவடிக்கை (Operation Focus) 1967இல் இடம்பெற்ற ஆறு நாள் போரின் ஆரம்பத்தில் இசுரேலினால் மேற்கொள்ளப்பட்ட ஆரம்ப வான் தாக்குதலாகும். இது "சீனாய் வான் தாக்குதல்" எனவும் அழைக்கப்படுகின்றது. இசுரேலிய விமானப்படை அதிகாரி மோர்டெசாய் கெட்டினால் சூன் 5, 1967 அன்று 07:45 மணிக்கு ஆரம்பிக்கப்பட்ட பாரிய வான் தாக்குதல் பெரும்பாலான எகிப்திய விமானப்படையின் விமானங்களை தரையில் வைத்து அழித்தது. நடுப்பகல் அளவில், எகிப்து, யோர்தான், சிரியா விமானப்படைகளின் கிட்டத்தட்ட 450 வானூர்திகள் அழிக்கப்பட்டன. மேலும், இதன் மூலம் 16 எகிப்திய வானூர்தித் தளங்கள் செயலற்றதோடு, எகிப்திய விமானப்படையின் நடவடிக்கைகளை போரின்போது தடைசெய்யப்பட்டது.

உசாத்துணை

Danni Shalom, Like A Bolt Out of the Blue: How the Arab Airforces were destroyed in the Six-Day War, BAVIR – Aviation Publications, 2002, 650 pages, hardcover.
Oren, Michael B. Six Days of War: June 1967 and the Making of the Modern Middle East  New York: Oxford University Press, 2002.
Samuel M. Katz Israel's Air Force; The Power Series. Motorbooks International Publishers & Wholesalers, Osceola, WI. 1991.

வெளி இணைப்புகள்
IAF official website – Six Day War
(Al-Jazeera documentary in English, Part 1)
(Al-Jazeera documentary in English, Part 2)

இசுரேலியப் போர்கள் மற்றும் முரண்பாடுகள்
2012 உலகப் பல்கலைக்கழகத் தமிழ் இளையர் மாநாடு

2012 உலகப் பல்கலைக்கழகத் தமிழ் இளையர் மாநாடு (World Tamil University Youth Conference, 2012) சிங்கப்பூர் தேசியப் பல்கலைக்கழகத் தமிழ்ப் பேரவையால் 2012, சூலை 20 முதல் சூலை 22 வரை நடத்தப்பட்ட ஒரு உலக இளையர் மாநாடு ஆகும்.

தற்கால உலகமயமாதல் சூழலில் தமிழ் பேசும் இளையோரின் அடையாளங்களின் தேடல், அவர்களைத் தமிழ் அடையாளத்தில் பெருமை கொள்ள உதவுதல் ஆகியவை இந்த மாநாட்டின் முதன்மை நோக்கங்களாகக் கூறப்பட்டது. தேசிய‌ ப‌ல்க‌லைக்க‌ழ‌க‌ த‌மிழ்ப் பேர‌வையின் 33ம் ஆண்டின் செய‌ற்குழுவின‌ர் ஏற்பாட்டில் நடைபெறும் இந்த மாநாடு "த‌மிழ் இளைய‌ர் அடையாள‌ம்: ஒரு க‌ண்ணோட்ட‌ம்," என்ற‌ க‌ருப்பொருளில் நடைபெற்றது.

தேசிய பல்கலைக் கழக நகர வளாகத்தின் டவுன் பிளாசா அரங்கத்தில் மூன்று நாட்களுக்கு நடைபெற்ற இந்த மாநாட்டில் கல்விசார் நிகழ்வுகள், திருவிழா என இரு பிரிவுகள் இடம்பெற்றன. சிங்கப்பூர், இந்தியா, இலங்கை, மலேசியா, பிலிப்பீன்சு, ஐக்கிய அமெரிக்கா, கனடா, மற்றும் ஐரோப்பிய நாடுகளிலிருந்து பல்கலைக்கழக மாணவர்கள் பங்குபற்றினர். 13 மாணவர்கள் ஆய்வுக் கட்டுரைகளை சமர்ப்பித்தனர். ஊடகங்களில் சிங்கப்பூர் தமிழ் இளையரின் சுய அடையாளம், தமிழ்த் திரைப்படங்களில் வட இந்திய நடிகைகளில் ஊடுருவல், பெண்களின் வெளிப்பாடு, முகநூலில் தமிழ் மொழியும் சாதியும், சங்க இலக்கியம் மூலம் தமிழ் இளையர் அடையாளத்தை வெளிக் காட்டுதல், தமிழ்நாட்டைச் சேர்ந்த இளம் முஸ்லிம் பெண்களிடையே நவீன தமிழ் மொழி அடையாளம் போன்ற தலைப்புகளில் ஆய்வுக்கட்டுரைகளும், விவாதங்களும் இடம்பெற்றன.

மேற்கோள்கள்

வெளி இணைப்புகள் 
 www.wtuyc2012.com 

சிங்கப்பூரில் தமிழ் மாநாடுகள்
2012 நிகழ்வுகள்
தமிழ்நாடு அரசின் அமைப்புகள்

தமிழ் நாடு அரசு அமைப்புகள், நிறுவனங்கள் மற்றும் இணையங்களின் பட்டியல்

இப்பட்டியல் தமிழ் நாடு அரசு கட்டுப்பாட்டில் இயங்கும் சிலவற்றை உள்ளடக்கியதாகும்:

 தமிழ் நாடு அரசு பொதுத்துறை நிறுவனம் அல்லது அரசின் நிறுவனம்
 தமிழ் நாடு அரசு சட்டப்படியான அல்லது முன்மாதிரியான  முகமைகள்
 தமிழ் நாடு அரசு சட்டப்படியான அரசு அமைப்புகள்  அல்லது வாரியங்கள்
 தமிழ் நாடு அரசு கூட்டுறவு அமைப்புகள்
 தமிழ் நாடு அரசு கூட்டுறவு இணையங்கள்

இயங்கிகொண்டிருக்கும் அமைப்புகள்

நிதி மேலாண்மை

போக்குவரத்து

எரிசக்தி

வேளாண்மை மற்றும் சார்பு தொழில்கள்

தொழில் ஊக்குவிப்பு

தொழிற்சாலைகள்

வனப்பரிபாலனம்

உணவு மற்றும் கூட்டுறவு

உள்கட்டமைப்பு

மருத்துவம்

துணிநூல்

ஊரகத் தொழில்கள்

சமுதாய மேம்பாடு

தொழிலாளர் மற்றும் வேலைவாய்ப்பு 

திமுக ஆட்சியில் கொண்டு வரப்பட்ட வாரியங்கள். (தொகுப்பு: அடையாளம் பதிப்புக்குழு)

1.	தமிழ்நாடு விவசாயத் தொழிலாளர் நலவாரியம்,

2.	தமிழ்நாடு கட்டுமானத் தொழிலாளர் நல வாரியம்,

3.	தமிழ்நாடு உடலுழைப்புத் தொழிலாளர் நல வாரியம்,

4.	தமிழ்நாடு ஆட்டோ ரிக்சா மற்றும் வாடகை ஊர்தி ஒட்டுனர் நல வாரியம்,

5.	தமிழ்நாடு சலவைத் தொழிலாளர் நல வாரியம்.

6.	தமிழ்நாடு முடிதிருத்துவோர் நல வாரியம்.

7.	தமிழ்நாடு தையல் தொழிலாளர் நல வாரியம்,

8.	தமிழ்நாடு கைவினைத் தொழிலாளர் நல வாரியம்,

9.	தமிழ்நாடு பனைமரத் தொழிலாளர் நல வாரியம்,

10.	  தமிழ்நாடுகைத்தறி மற்றும் கைத்தறி பட்டு நெய்யும் தொழிலாளர் நல வாரியம்,

11.	தமிழ்நாடு காலணி தோல் பொருட்கள் ‘தொழிலாளர் நல வாரியம்

12.	தமிழ்நாடு ஓவியர் நல வாரியம்,

13. தமிழ்நாடு பொற்கொல்லர் நல வாரியம்,

14. தமிழ்நாடு மண்பாண்டத் தொழிலாளர் நல வாரியம்,

15. தமிழ்நாடு வீட்டுப் பணியாளர் நல வாரியம்,

16. தமிழ்நாடு விசைத்தறி நெசவாளர் நல வாரியம்,

17. தமிழ்நாடு பாதையோர வணிகர்கள் மற்றும் கடைகள் மற்றும் நிறுவனங்களில் பணிபுரியும் தொழிலாளர்கள் நல வாரியம்,

18. சமையல் கலைஞர்கள் நல வாரியம்,

19. தமிழ்நாடு கேபிள்டிவி தொழிலாளர்கள் நல வாரியம்.

20. தமிழ்நாடு நாட்டுப்புறக் கலைஞர்கள் நல வாரியம்,

21. தமிழ்நாடு சீர்மரபினர் நலவாரியம்,

22. தமிழ்நாடு நரிக்குறவர் நல வாரியம்,

23. தமிழ்நாடு கிராமக் கோவில் பூசாரிகள் நல வாரியம்,

24.தமிழ்நாடு மாற்றுத்திறனாளிகள் நல வாரியம்,

25. தமிழ்நாடு அரவாணிகள்(திருநங்கையர்) நல வாரியம்,

26. தமிழ்நாடு பழங்குடியினர் நல வாரியம்,

27. தமிழ்நாடு தூய்மைப்பணிபுரிவோர் நல வாரியம்,

28. தமிழ்நாடு மீனவர் நல வாரியம்,
 
29. தமிழ்நாடு உலமா மற்றும் பணியாளர் நல வாரியம்

30. தமிழ்நாடு புதிரை வண்ணார் நல வாரியம்,

31. தமிழ்நாடு திரைப்படத் துறையினர் நல வாரியம்,

32. தமிழ்நாடு ஆடு வளர்ப்போர் நல வாரியம்,

33.தமிழ்நாடு கதர் நூல் நூற்போர் மற்றும் நெசவாளர் நல வாரியம்,

34. தமிழ்நாடு பாரம்பரிய மருத்துவர் நல வாரியம்,

35. தமிழ்நாடு பதிப்பாளர்கள், புத்தக விற்பனையாளர்கள் மற்றும் பணியாளர் நல வாரியம்,

36. தமிழ்நாடு ஆவண எழுத்தர் நல வாரியம்.

ஏனையவை

செயல்படாத அமைப்புகள் 

கீழ் கண்டவை தமிழ் நாடு அரசின் செயல்படாத  அமைப்புகள்

மேலும் பார்க்க 

 தமிழ்நாடு அரசு
 தமிழ்நாடு அரசின் துறைகள்
 இந்திய ஒன்றிய அரசின் பொதுத்துறை நிறுவனங்கள் பட்டியல்

மேற்கோள்கள்

வெளி இணைப்புகள் 

 தமிழ்நாடு அரசு - அலுவல் முறை இணையதளம்

தமிழ்நாடு அரசு நிறுவனங்கள்
தமிழ்நாடு அரசின் அமைப்புகள்
ரியூகியோங் உணவகம்

ரியூகியோங் உணவகம் அல்லது யூகியூங் உணவகம் () என்பது 105 மாடி பிரமிடு வடிவ வட கொரியாவின் தலைநகர் பியொங்யாங்கில் கட்டப்பட்டுக் கொண்டிருக்கும் ஓர் வானளாவி. இதன் பெயர் பியொங்யாங்கின் வரலாற்றுப் பெயர்களில் ஒன்று ஆகும். இது 105 மாடி எனவும் அழைக்கப்படுகிறது. கட்டுமானப்பணிகள் 1987 ஆரம்பிக்கப்பட்டு 1989 இல் முடிவுற திட்டமிடப்பட்டிருந்தது. ஆயினும், சில தாமதங்களின் பின், சோவிற் ஒன்றியத்தின் வீழ்ச்சியுடன் கட்டுமானப் பொருட்களின் குறைவு, பரவலான பொருளாதார இடையூறுகள் என்பன 1992 இல் முடக்கத்தை ஏற்படுத்தின.

கட்டடத்தின் உச்சிவரை கட்டிமுடிக்கப்பட்ட போதும் சாரளம் மற்றும் உள்ளக பொருத்த வேலைகள் செய்யப்படாது 16 வருடங்கள் இருந்தது. ஏப்ரல் 2008 இல் மீண்டும் எகிப்தின் ஒரஸ்கொம் குழுவின் மேற்பார்வையில் ஆரம்பமாகியது. 2011 இல் வெளிப்புற வேலைகள் செய்து முடிக்கப்பட்டன. உள்ளக தரைக்கான  வேலைகள் வேலைகள் 2012 அல்லது அதன் பின்னும் நடைபெறலாம். உணவகம், விடுதி, குடியிருப்பு, வணிக வசதிகள் ஆகியவற்றை அக்கட்டடம் கொண்டிருக்குமென ஒரஸ்கொம் தெரிவிக்கின்றது. இக்கட்டடம் உத்தியோக பூர்வமாக கிம்-II சூங்கின் 100வது பிறந்த தினமான ஏப்ரல் 2012 அன்று திறந்து வைக்கப்பட்ட எதிர்பார்க்கப்பட்டபோதும், அது நிறைவேறவில்லை.

இக்கட்டடம்  உயரத்திற்கு காணப்பட்டு பியொங்யாங்கின் முக்கிய வானளாவியும் வடகொரியாவின் பெரிய கட்டுமானமாகவும் உள்ளது. இது 1989 இல் நிறைவுற்றிருந்தால் உலகின் உயரமான உணவம் என்ற சிறப்பினைப் பெற்றிருக்கும். கட்டிமுடிக்கப்படாத இது ரோஸ் கோபுரம் 2009 இல் கட்டிமுடிக்கப்படும் வரை உயரமான உணவகம் என்ற பெயருக்கு உரியதாகவிருந்தது. ரியூகியோங் உணவகம் உலகிலுள்ள உயரமான கட்டங்களில் 40வது கட்டடமாகவும் (சீன உலக வர்த்தக மையம் III எனும் கட்டடமும் 40வது கட்டடமாகவுள்ளது) மாடிகள் அதிகம் உள்ளதில் 5வது கட்டடமாகவும்  காணப்படுகின்றது.

காட்சியகம்

உசாத்துணை

வெளி இணைப்புகள்

வட கொரியா
வானளாவிகள்
தேன் வளைக்கரடி

தேன் வளைக்கரடி (honey badger) என்பது கீரிக் குடும்பத்தைச் சேர்ந்த சிற்றினம் ஆகும். இது  தென்மேற்கு ஆசியா, இந்தியத் துணைக்கண்டம், ஆப்பிரிக்கா ஆகிய பகுதிகளில் காணப்படுகின்றது. தேன் வளைக்கரடியானது ஏனைய வளைக்கரடி இனங்கள் போன்ற தோற்றத்தில் இருக்காது; மரநாயின் உடல் தோற்றத்தைக் கொண்டு காணப்படுகின்றது. இதன் பரவல் எல்லை மற்றும் சுற்றாடல் இசைவாக்கம் என்பவற்றால் இது பன்னாட்டு இயற்கைப் பாதுகாப்புச் சங்கத்தினால் தீவாய்ப்புக் கவலை குறைந்த இனம் என வகைப்படுத்தப்பட்டுள்ளது. இது முதன்மையாக ஊனுண்ணி வகையாக காணப்படுவதோடு, இதன் தடிப்பான தோல் மற்றும் இதன் மூர்க்கமான தற்காப்பு திறன்களினால் சில கொன்றுண்ணிகளையே கொண்டு காணப்படுகின்றது.

இந்திய துணைகண்டத்தில் இவ்விலங்கு மிகவும் அரிதாக  காணப்படுகிறது. கர்நாடக மாநிலம் கனகபுரா தாலுகாவின் தொட்டாலஹல்லி என்ற கிராமத்தில் கிணற்றில் இருந்து காப்பாற்றப்பட்டு மைசூர் மிருகக்காட்சி சாலைக்கு மாற்றப்பட்டது, ஆனால் சில நாடகளிலேயே இறந்துவிட்டது. 2014ஆம் ஆண்டு பிப்ரவரி மாதத்தில் காவேரி வனவிலங்கு சரணாலயத்தில் உள்ளது புகைப்பட ஆதாரத்துடன் கண்டுபிடிக்கப்பட்டுள்ளது.

குறிப்புகள்

கீரிகள்
ஆப்பிரிக்கப் பாலூட்டிகள்
உருமி (திரைப்படம்)

உருமி (Urumi) 2012 இல் வெளியான தமிழ்த் திரைப்படமாகும். பிருத்திவிராச்சு, சந்தோசு சிவன் ஆகியோரால் தயாரிக்கப்பட்டு சந்தோசு சிவனால் இயக்கப்பட்டது. பிருத்திவிராச்சு, பிரபுதேவா, ஆர்யா, செனிலியா, நித்தியா மேனன் ஆகியோர் நடித்திருந்தனர்.

மேற்கோள்கள்
 09. ^ http://cinema.currentweek.net/2011/08/urumi-telugu-movie-review-rating-375.html

புற இணைப்புகள்
 
 
 

2012 தமிழ்த் திரைப்படங்கள்
இந்தியத் தமிழ்த் திரைப்படங்கள்
மலையாளத்தில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
2011 மலையாளத் திரைப்படங்கள்
இந்திய மலையாளத் திரைப்படங்கள்
நரிமூக்குப் பழவௌவால்

நரிமூக்குப் பழவௌவால் அல்லது நரிமூக்கு இந்தியப் பழ வௌவால் (greater short-nosed fruit bat) என்பது வெளவால் குடும்பத்தில் பழ வௌவால் சிற்றினம். இது தென் ஆசியாவிலும் தென்கிழக்காசியாவிலும் காணப்படுகின்றது.

விளக்கம்
இவ் வெளவால்கள் நீண்ட மூக்கு அமைப்பினைக் கொண்டு காணப்படுகின்றன. மேற்பகுதி பழுப்பிலிருந்து சாம்பல்-பழுப்பாகவும் கீழ்ப்பகுதி மங்கலாகவும் காணப்படும். உரோமம் மிருதுவாகவும் பட்டுப் போன்றும் காணப்படும். காது மற்றும் இறகு என்புகளின் ஓரங்கள் வெண்ணிறமாகவும் காணப்படும். கீழ்தாடைப் பற்கள் கூரற்று வட்டமாகக் காணப்படும். வளர்ந்த வெளவாலின் இறக்கையின் குறுக்களவு 48 செ.மீ. ஆகும். இளம் வௌவால்கள் வளர்ந்த வெளவால்களைவிட பாரம் குறைந்தவை. இவற்றின் முன்னங்கையின் நீளம் 70.2 மிமி (64-79மிமி) ஆகும்.

வசிப்பிடம்
இவை பாக்கித்தான், வங்காளதேசம், பூட்டான், கம்போடியா, சீனா, இந்தியா, இந்தோனேசியா, லாவோஸ், மலேசியா, மியன்மார், பிலிப்பீன்சு, இலங்கை, தாய்லாந்து, வியட்நாம் ஆகிய நாடுகளில் பழவகைப் பயிர்கள் அறுவடை செய்யப்படும் வெப்ப வலயக் காடுகளில் இவ்வகையினம் பொதுவாக் காணப்படுகி்ன்றன. இவை புல்வெளிகளிலும் அலையாத்திக் காடுகளிலும் காணப்படும். சிறப்பான இவற்றின் கூடுகள் பனை மரங்களில் கட்டப்படும். வௌவால்கள் பனையின் இலை போன்ற பகுதிகளை மொன்று சாதாரணமான கூடுகளை அமைக்கின்றன. பனைகள் இல்லாத பகுதிகளில் அவை கட்டடங்களில் படரும் கொடிகளாலும் இலைகளை இணைத்தும் கூட்டினை அமைக்கும்.

நடத்தையும் இனப்பெருக்கமும்
இவ்வினங்கள் கூட்டமாய், தங்குமிடத்தின் ஒரே பாலைச் சேர்ந்த 8 முதல் 9 வௌவால்கள் வரை வாழும். இனப்பெருக்கக் காலம் அல்லது குழுவின் எண்ணிக்கை அதிகரிக்கும் வரை ஆண், பெண் என தனித்திருக்கும். பலமனைவி மணப் பழக்கம் உடைய இவை, பொதுவாக இனப்பெருக்கக் காலத்தில் 6-10 ஆண்கள் 10-15 பெண்களுடன் பனையிலுள்ள கூடுகளைப் பகிர்ந்து கொள்ளும். இனப்பெருக்க புணர்ச்சியின்போது வாய்வழிப் பாலியல் நடவடிக்கை மேற்கொள்ளும் முதனி அல்லாத ஒரே இனம் இந்த வௌவால் இனமாகும். புணர்ச்சியின் பின் சிறிது நேரம் பெண்களுடன் தங்கும் ஆண்கள் பின் ஒரே பால் குழுக்களிடம் திரும்பிவிடும்.

குறிப்புகள்

வௌவால்கள்
எல்லா வெடிகுண்டுகளினதும் தந்தை

"எல்லா வெடிகுண்டுகளின் பிதா" ("Father of All Bombs") என்ற அடை பெயருடைய சக்தி அதிகரிக்கப்பட்ட வான்வியல் வெப்ப அழுத்த வெடிகுண்டு (Aviation Thermobaric Bomb of Increased Power) என்பது வான்வழியாக குண்டு வீச்சு விமானங்கள் மூலம் தரையின் செயற்படும் உரசியத் தயாரிப்பு வெப்ப அழுத்த ஆயுதமாகும். இவ்வாயுதத்தின் அழிவு சக்தி பற்றி் குறிப்பிட்ட உருசியக் ஆயுதப் படைகளின் அதிகாரி "உயிர்வாழும் அனைத்துமே சாதாரணமாய் ஆவியாகிவிடும்" என்றார். இது அமெரிக்க இராணுவத்தின் "எல்லா வெடிகுண்டுகளின் தாய்" என அழைக்கப்படும் வெடிகுண்டினைவிட நான்கு மடங்கு பலமுள்ளது. இதனால் இது வழக்கமான, அணு ஆயுதங்களற்ற உலகிலுள்ள ஆயுதங்களில் இதுவே மிகச் சக்தி வாய்ந்த ஆயுதமாகும். ஆயினும், உரசியர்களின் உரிமை கொண்டாடும் ஆயுதத்தின் அளவு, சக்தி பற்றி அமெரிக்க பாதுகாப்பு ஆய்வாளர்கள் கேள்வி எழுப்பியுள்ளனர்.

இவ்வாயுதம் 11 செப்டம்பர் 2007 அன்று வெற்றிகரமாகப் பரிசோதிக்கப்பட்டது. உரசிய இராணுவத்தின் கூற்றின்படி, இப்புதிய ஆயுதம் சில சிறிய வகை அணுக்குண்டுகளுக்கு மாற்றீடாக அமையும்.

இவற்றையும் பார்க்க
எல்லா வெடிகுண்டுகளின் தாய்

மேற்கோள்கள்

வெடிபொருள்கள்
குண்டுகள்
எல்லா வெடிகுண்டுகளினதும் தாய்

ஜிபியு-43/பி மாபெரும் பீரங்கி வான் வெடிப்பு (GBU-43/B Massive Ordnance Air Blast (MOAB)) எனவும் பொதுவாக எல்லா வெடிகுண்டுகளின் தாய் (Mother of All Bombs) என அழைக்கப்படும் இது அமெரிக்க இராணுவத்தினால் தயாரிக்கப்பட்ட ஒரு பாரிய விளைவு வழக்கமான வெடிகுண்டு. இதன் தயாரிப்புக் காலத்தில், இதுவே அணு ஆயுதங்களற்ற, அதிக சக்தி வாய்ந்த ஆயுதமாகக் காணப்பட்டது. இவ்வெடிகுண்டு சி-130, எம்சி-130 வகை வானூர்திகள் மூலம் விடுவிக்கப்பட வடிவமைக்கப்பட்டது.

இந்த வெடிகுண்டு 2017 ஏப்ரல் 13 அன்று ஆப்கானித்தானில் கொரோசான் மாகாணத்தில் இசுலாமிய அரசு தீவிரவாதிகளின் தளங்கள் மீது வீசியது. 9,800 கிலோ எடையுள்ள 30 அடி நீள இக்குண்டை வீசி அமெரிக்கா நடத்திய தாக்குதலில், 90 பேர் கொல்லப்பட்டுள்ளதாக ஆப்கானிய பாதுகாப்பு அமைச்சகம் தெரிவித்தது.

2007 ஆம் ஆண்டில், உருசியத் தயாரிப்பான எல்லா வெடிகுண்டுகளின் பிதா இதைவிட நான்கு மடங்கு சக்தி வாய்ந்தது என உரிமை கோரியது.

இவற்றையும் பார்க்க
எல்லா வெடிகுண்டுகளின் பிதா

மேற்கோள்கள்

வெளியிணைப்புகள் 

 AFRL GBU-43/B MOAB—Designation Systems
 MOAB - Massive Ordnance Air Blast Bomb—GlobalSecurity.org
 DoD News Briefing 11 March 2003 - Test of a MOAB
 Massive Ordnance Air Blast bomb Test Video
 Five years later, it's still known as 'Mother of all bombs'—af.mil

வெடிபொருள்கள்
குண்டுகள்
வி-1 பறக்கும் வெடிகுண்டு

வி-1 பறக்கும் வெடிகுண்டு (V-1 flying bomb , Fi 103) என்பது சீர்வேக ஏவுகணைக்கு முந்திய ஆரம்ப துடிப்புத் தாரைப்பொறி ஆற்றல் வடிவமாகும்.

இவற்றையும் பார்க்கவும்
வி-2 ஏவுகணை

குறிப்புகள்

செருமானிய ஏவுகணைகள்
ஏவுகணைகள்
எம்1 ஆப்ராம்ஸ்

எம்1 ஆப்ராம்ஸ் (M1 Abrams) என்பது அமெரிக்காவில் தயாரிக்கப்பட்ட மூன்றாம் தலைமுறை பிரதான சண்டை கவச வாகனம். இதன் பெயர் முன்னாள் அமெரிக்க பிரதம அதிகாரியாகவும், 1968 முதல் 1972 வரை நடந்த வியட்னாம் போரில் அமெரிக்க இராணுவப் படைகளின் கட்டளையதிகாரியாகவும் இருந்த செரிங்டன் ஆப்ராம்ஸ் என்பவரின் நினைவாக வைக்கப்பட்டது.

உசாத்துணை
அடிக்குறிப்புகள்

குறிப்புகள்

கவச வாகனம்
மர்கவா

மர்கவா அல்லது மர்க்கவா (Merkava எபிரேயம்: , தேர்) என்பது இசுரேலிய பாதுகாப்புப் படைகளினால் பாவிக்கப்படும் பிரதான சண்டை கவச வாகனம். இக் கவச வாகன உருவாக்கம் 1973 இல் ஆரம்பித்து 1978இல் முழுப் பயன்பாட்டிற்கு வந்தது. நான்கு பிரதான மாற்றுவடிவ கவச வாகனங்கள் தயாராகவுள்ளன. இது முதன் முதலாக 1982 லெபனான் போரின்போது பரவலாகப் பாவிக்கப்பட்டது. "மர்கவா" எனும் பெயர் இசுரேலிய பாதுகாப்புப் படைகளின் ஆரம்ப உருவாக்கல் நிகழ்ச்சித் திட்டத்திலிருந்து பெறப்பட்டது.

உசாத்துணை
குறிப்புகள்

வெளி இணைப்புகள்

கவச வாகனம்
இசுரேலிய போர்த்தளபாடங்கள்
இசுரேலியக் கண்டுபிடிப்புகள்
தோப்பு வெங்கடாச்சலம்

தோப்பு வெங்கடாச்சலம் ஒரு தமிழக அரசியல்வாதி. இவர் திராவிட முன்னேற்றக் கழகம் கட்சியைச் சார்ந்தவர். பெருந்துறை தொகுதியிலிருந்து தமிழக சட்டப்பேரவை உறுப்பினராகத் தேர்ந்தெடுக்கப்பட்டவர். பதினான்காவது சட்டமன்றத்தில் தமிழக அரசின் வருவாய்த் துறை அமைச்சராக பணியாற்றினார். 2016 சட்டமன்றத் தேர்தலிலும் போட்டியிட்டு வெற்றிப்பெற்றார். ஆனால் 2021 சட்டமன்றத் தேர்தலில் போட்டியிட வாய்ப்பு அதிமுகவினால் மறுக்கப்பட்டதால், இவர் சுயேட்சையாகப் போட்டியிட்டு தோல்வியடைந்தார்.

இவர் 11 ஜூலை 2021 அன்று தமிழக முதலமைச்சர் மு.க.ஸ்டாலின் முன்னிலையில் திராவிட முன்னேற்றக் கழகத்தில் இணைந்தார்.

மேற்கோள்கள் 

வாழும் நபர்கள்
14 ஆவது தமிழ்நாடு சட்டமன்ற உறுப்பினர்கள்
15 ஆவது தமிழ்நாடு சட்டமன்ற உறுப்பினர்கள்
தமிழ்நாடு அரசு தொழில் முன்னேற்றக் கழகம் (வரையறுக்கப்பட்டது)

தமிழ்நாடு அரசு தொழில் முன்னேற்றக் கழகம் (வரையறுக்கப்பட்டது) (சிப்காட்)() என்பது தமிழ் நாடு அரசின் கீழ் இயங்கும் ஒரு பொதுத்துறை நிறுவனமாகும். இந்நிறுவனம் தமிழகத்தின் சிறு, குறு மற்றும் உயர் தர தொழிற் பிரிவுகளுக்கு முதல் வித்தாக அமைகிறது. இதன் துவக்கதாரரும் முழு பங்குதாரரும் தமிழ்நாடு அரசு மட்டுமே.

கீழ்க்கண்ட இடங்களில் 16 சிப்காட் தொழிற் வளாகங்கள் உள்ளன

பர்கூர்
இருங்காட்டுக்கோட்டை
புதுக்கோட்டை
செய்யாறு
மானாமதுரை
இராணிப்பேட்டை
கடலூர்
நிலக்கோட்டை
சிறுசேரி
கங்கைகொண்டான்
ஒரகடம்
திருப்பெரும்புதூர் (ஸ்ரீபெரும்புதூர்) 
கும்மிடிப்பூண்டி
பெருந்துறை 
தூத்துக்குடி
ஓசூர்

 தர்மபுரி மற்றும் திருவண்ணாமலை ஆகிய இடங்களில்  சிப்காட் தொழிற் வளாகங்கள் உருவாக்கப்பட உள்ளன.

வெளி இணைப்புகள்
 SIPCOT main page 
 List of SIPCOT industrial projects 
 Siruseri SIPCOT IT Park map
 SIPCOT Cuddalore

மேற்கோள்கள்

தமிழ்நாடு அரசு நிறுவனங்கள்
தமிழ்நாடு அரசின் அமைப்புகள்
தமிழ்நாட்டுப் பொருளாதாரம்
வடக்கு வாசல் செல்வி அம்மன்

வடக்கு வாசல் செல்வி அம்மன் ஒரு நாட்டுப்புற காவல் தெய்வம். வடக்கு வாசல் செல்வி அம்மனை திருநெல்வேலி மாவட்டத்தில் வழிபடுகின்றனர். இந்த அம்மன், சில குறிப்பிட்ட சமூகங்களின் குலதெய்வம் ஆகும்.

நிம்பிக்கையும் அறிஞர்களின் பார்வையும் 

சக்தியின் வடிவமாக தெய்வமாகிவிட்டதாக நம்பிக்கை நிலவுகிறது.

தமிழகத்திற்கு வடக்கே விந்திய மலை அடியில் அமர்ந்து உள்ளே புகும் எதிரிகளை விழுங்கும் தெய்வம் என்று போராசிரியர் ஆறுமுக தமிழன் கூறுகிறார்.

புராணக் கதை

அம்பிகை, காவல் தெய்வமான காளி அம்சத்தோடு வடக்குவாசல் செல்வியம்மன், நீலகண்டேஸ்வரி என்னும் இருவித கோலங்களில் கடையநல்லூரில் அருள்பாலிக்கிறாள். 

தேவர் தலைவனான இந்திரன், கவுதமரின் மனைவியான அகலிகை மீது ஆசை கொண்டான். ஒருநாள், நள்ளிரவில் சேவல் வடிவெடுத்து கூவினான். பொழுது புலர்ந்தது என எண்ணிய முனிவர், காலைநேர அனுஷ்டானத்திற்காக கிளம்பினார். இதைப் பயன்படுத்திக் கொண்ட இந்திரன், கவுதமரின் வடிவில் சென்று அகலிகையை ஏமாற்றினான். விஷயமறிந்த 
முனிவர், இந்திரன் உடம்பெங்கும் கண்ணாகும்படி சபித்தார். சாபம் தீர இந்திரன் யாத்திரை புறப்பட்டான். பூலோகத்தில் அர்ஜுனபுரி என்னும் (கடையநல்லூர்) தலத்தை அடைந்தான். அங்கு நீலமணிநாதர், அருணாசலேஸ்வரர் என்னும் இரு சிவலிங்கங்களை பிரதிஷ்டை செய்து வழிபட்டான். அப்பகுதியின் ஈசானபாகமான வடகிழக்கில் குளம் ஒன்றை வெட்டினான்.  

நீலமணிநாதரின் வடபுறத்தில், அம்பாளை வடக்குவாசல் செல்வி என்னும் பெயரில் நிர்மாணித்து பூஜித்தான். இவர்களை வணங்கி சாப விமோசனம் பெற்றான்.

வடக்குவாசல் செல்வியம்மன் பெயருக்கேற்றாற் போல் ஊரின் வடபுறத்தில், அமைந்துள்ளது. பத்ரகாளி அம்சத்தோடு செல்வியம்மனும், சக்தி அம்சத்தோடு நீலகண்டேஸ்வரி அம்மனும் வீற்றிருக்கின்றனர். செல்வியம்மனுக்கு "உத்ரதுவார பாலினி' என்ற பெயரும் உண்டு. எதிரெதிர் சந்நிதிகளில் இரு அம்மன்களும் இருக்கின்றனர். செல்வியம்மன் அசுர சக்தியை அழித்து பக்தர்களைக் காக்கும் விதத்தில் வலக்கையில் திரிசூலம் ஏந்தியிருக்கிறாள். இடக்கரத்தில் விபூதி கொப்பரை உள்ளது. தீராத பழிபாவத்தில் இருந்து பக்தர்களைக்காப்பதில்நிகரற்றவளாகத் திகழ்கிறாள்.

குறிப்பிடத்தக்க கோயில் உள்ள ஊர்கள்
 கடையநல்லூர்
அருவியூர் காளாப்பூர்
 விக்கிரமசிங்கபுரம்
 மறுகால் குறிச்சி

திருவிழாக் காலங்கள்
தை மாதம் மூன்றாம் செவ்வாய் அன்றும் அதற்கு அடுத்த தினமும் (புதன்கிழமை) 'கோயில் கொடை' நடத்தப்படும். விழாவிற்கு முதல்நாள் லலிதா சகஸ்ரநாம அர்ச்சனையும், குங்கும அபிஷேகமும் நடத்துவர். செவ்வாயன்று மதியம் வரை தொடர் அபிஷேகம் நடக்கும். செவ்வாய் அன்று இரவு தொடங்கி அதிகாலை வரை 'சாமக் கொடை' நடக்கிறது. இரவு 11 மணிக்கு அம்மனுக்கு சந்தன அலங்காரம் செய்வர். 

சாமக் கொடையின்போது 'ஆடு பலியிடுதலும்', 'அசைவப் படையலும்' நடைமுறையில் இக்கோவில்களிலும் உள்ளது. 
இந்த வழிபாடு, அம்மனுக்கு அல்ல; அம்மனின் காலடியில் கிடக்கும் அரக்கனுக்கு என்று சொல்லப்படுகிறது.

தீப்பந்தம் ஏந்தி, சாமி 'வேட்டைக்குப்  போகுதல்', சாமி 'குறி சொல்லுதல்' போன்ற நம்பிக்கைச் செயல்பாடுகளும் இக்கோவில்களில் நடைமுறையில் உள்ளது. பொங்கல் வைத்தல், மாவிளக்கு வழிபாடு போன்றவையும் நடைமுறையில் உள்ளது.

புதனன்று காலை தொடங்கி மதியம் வரை 'பகல் கொடை' நடக்கிறது. வேண்டுதல் நிறைவேறிய பக்தர்கள் மாவிளக்கு, உருவம் செலுத்துவது போன்ற நேர்ச்சைகளைச் செலுத்துவர்.

சிறப்பு தினங்கள்
அனைத்து செவ்வாய், வெள்ளிக்கிழமைகளில் சிறப்பு வழிபாடு நடைபெறுகிறது.

தமிழர் நாட்டுப்புறத் தெய்வங்கள்
பிளாபல்

பிளாபல் (/fəˈlɑːfəl/; ஆங்கிலம்: Falafel; அரபு: فلافل‎) என்பது கொண்டைக் கடலையை அரைத்து பல்வேறு சுவைப்பொருட்களைச் சேர்த்து மோதகம் போன்ற வடிவில் தட்டி பொரித்து செய்யப்படும் ஒரு மத்தியகிழக்கு உணவு ஆகும்.  இதை பீற்ரா எனப்படும் ஒரு வகை ரொட்யை பை போன்று அமைத்து அதற்கு பிளாபிலையும் பல்வேறு பிற மரக்கறிகளையும் சேர்த்துத் தருவர்.  இவற்றோடு தகினீ எனப்படு எள்ளினால் செய்த சுவைச்சாறு, உறைப்புச் சாறு, உள்ளிச் சாறு போன்றவற்றையும் சேர்த்துத் தருவர்.

மேற்கோள்கள் 

சாலையோர உணவுகள்
இராமசாமி

இராமசாமி அல்லது ராமசாமி என்ற பெயரில் உள்ள கட்டுரைகள்:

அரசியல்வாதிகள்
ஈ. வெ. இராமசாமி, தந்தை பெரியார்
நாத்திகம் பி. இராமசாமி, பகுத்தறிவாளர்
திரிபுரனேனி இராமசாமி, ஆந்திரப் பகுத்தறிவாளர் 
பெசுட்டு செ. இராமசாமி, தமிழக அரசியல்வாதி
க. ரா. இராமசாமி, அரசியல்வாதி
ஆற்காடு ராமசாமி முதலியார், அரசியல்வாதி
எஸ். எஸ். ராமசாமி படையாச்சி, அரசியல்வாதி
சோ ராமசாமி, அரசியல்வாதி, பத்திரிகையாளர், நடிகர்
ஓமந்தூர் ராமசாமி ரெட்டியார், அரசியல்வாதி
சுப்பிரமணியன் ராமசாமி, அரசியல்வாதி
என். ஜி. ராமசாமி, இந்திய விடுதலைப்போராட்ட வீரர்
ஆல்பர்ட் ராமசாமி, அரசியல்வாதி
எஸ். ராமசாமி நாயுடு, தமிழக அரசியல்வாதி
தாண்டவராயபுரம் ராமசாமி பச்சமுத்து, தமிழக அரசியல்வாதி
எம். ஏ. எம். ராமசாமி, இந்தியத் தொழிலதிபர், அரசியல்வாதி
இராமசாமி பழனிச்சாமி, மலேசிய அரசியல்வாதி

எழுத்தாளர்கள்
பாக்கியம் ராமசாமி, எழுத்தாளர்
இராமசாமி சிவன், தமிழிசை அறிஞர்
வசுமதி இராமசாமி, எழுத்தாளர்
சுந்தர ராமசாமி, எழுத்தாளர்
வ. ராமசாமி, எழுத்தாளர், தமிழறிஞர்
வே. ராமசாமி, பாடலாசிரியர், எழுத்தாளர்

நடிகர்கள்
வி. கே. ராமசாமி, நடிகர்
கே. ஆர். ராமசாமி, நடிகர்

வேறு நபர்கள்
டிராபிக் ராமசாமி, பொதுநலசேவகர்

வேறு
திரு. இராமசாமி நினைவுப் பல்கலைக்கழகம்
நா. ப. இராமசாமி நூலகம்
சர் இராமசாமி முதலியார் மேல்நிலைப் பள்ளி
இராமசாமி தமிழ்க் கல்லூரி

ஆண் தமிழ்ப் பெயர்கள்
திலிப் வர்மன்

திலிப் வர்மன் ஓரு மலேசியப் பாடகர். இவர் பாடலாசிரியரும் இசையமைப்பாளரும் ஆவார். இவர் மலேசியாவின் பினாங்கு மாநிலத்தில் பிறந்து வளர்ந்தவர். இந்தியப் பின்னணிப் பாடகர்களுடன் ஒப்பிடப்படும் மலேசியத் தமிழ்ப் பாடகரான இவர், தமிழ் இசையமப்பாளர்களான இளையராஜாவுக்கும், ஏ.ஆர்.ரகுமானுக்கும் ரசிகராவார். தனது இசைப் பயணத்தை சிறு மேடை நிகழ்ச்சிகளின் வாயிலாகத் தொடங்கிய திலிப் வர்மனின் பாடல்களில் கனவெல்லாம் நீதானே  என்ற பாடல் மிகப் புகழ் பெற்றதாகும்.

மலேசியத் தமிழ்த் திரைப்படங்களான நவம்பர் 24, கண்கள், இவன்தான் ஹீரோ ஆகிய படங்களுக்கு இசையமைத்துள்ளார். 2007 ஆம் ஆண்டிற்கான மலேசிய இந்திய இசைத் துறை வழங்கிய சிறந்த ஆண் பாடகருக்கான விருதினைப் பெற்றுள்ளார்.

முன்னாள் மலேசிய அமைச்சர் டத்தோ சிறீ சாமிவேலுவும் இவரது ”கனவுகள் வரும்” பாடல்தொகுப்பிற்கு ஓர் பாடல் எழுதியுள்ளார்.

2002 ஆம் ஆண்டில்தான் இவரது திறமை அங்கீகரிக்கப்பட்டது எனலாம். ”நவீனம்” என்னும் பாடல்தொகுப்பில் பாடும் வாய்ப்பைப் பெற்றர்.

திலிப் தனது ”உயிரைத் தொட்டேன்” என்னும் பாடலின் மூலம் மேலும் புகழ் பெற்றார். இந்த பாடலின் சிறந்த இசையின் காரணமாகவும், தரத்தினாலும் ”டி.ஹெச்.ஆர் ராகா மலேசியன் டாப் 10” என்ற நிகழ்ச்சியில் நீண்ட நாட்களாக ஒலிபரப்பப்பட்டது.

மாபெரும் வெற்றிபெற்ற ”கனவெல்லாம்” என்னும் இசைக்கோவைக்குப் பிறகு ”மீண்டும் மீண்டும்” என்னும் இசைக்கோவையைத் துவங்கினார். இந்த இசைக்கோவையை இந்தியப் பாடகருடன் இந்தியாவில் பாடியுள்ளார்.

மேற்கோள்கள்

வெளியிணைப்புகள் 

மலேசியத் தமிழர்
தமிழ்த் திரைப்படப் பின்னணிப் பாடகர்கள்
வாழும் நபர்கள்